**Referat af menighedsrådsmøde onsdag d. 14. maj 2025 kl. 19.00 i konfirmandstuen**

**Deltagere:** Elsemarie Dam-Jensen, Dorthe Olesen, Ole Caspersen, Mona Eichner, Svend Rasmussen, Carsten Tygesen, Simon Jylov

**Afbud:** Heine Holmgaard, Egon Christensen, Karin Nevermann (medarbejderrep.)

**Referent:** Simon Jylov

**Dagsorden**

1. **Lukket punkt**

**2. Orientering fra formand**

Gennemgang af reviderede vedtægter **ODB**

*EM sender reviderede vedtægter ud til gennemlæsning i menighedsrådet. De reviderede vedtægter godkendes, men med forbehold for rettelser. Vedtægterne skrives først under på mødet i juni.*

Møde med FUV **O**

*Der har været møde med FUV om institutionernes forhold til kirken og det videre samarbejde. Herunder blev der orienteret om fornyede aftaler vedrørende leje af kirken, således at alle brugere af kirkens lokaler er underlagt samme regler og brugervilkår.*

Solcelleanlæg ved Løgumkloster **O**

*Der blev orienteret om solcelleanlæg nær ved Løgumkloster kirke. Stiftet har sendt høringsvar.*

Pilotprojekt vedr. demenskor **O**

*EM orienterede om demenskor, og pilotprojektet gennemføres i juni og laves i konfirmandstuen.*

Grundlovsmøde 5. 6. praktiske aftaler vedr. kaffe mm. **ODB**

*Svend booker borde/bænke. De sættes op kl.12. Der er højtaleranlæg i depot. Kaffe på kanden sørger for kaffe.*

Messehagel **O**

*EM orienterede om den videre proces med messehagel. Motiv er fundet.*

Glasgang

*Glasgangens vedligehold overgår helt til Refugiet, samt rengøringen af denne. Refugiet overtager dette helt fra d. 1. januar. Der udarbejdes en overdragelsesskrivelse.*

Jubilæum ift hundredåret for renoveringens afslutning i 1926 **O**

*EM orienterede om begyndelsen på planlægning af det kommende jubilæum. Punktet kommer på næste møde. Jubilæet løber af stablen i 2026.*

Orientering om orangeri ved Refugiet

*EM orienterede om, at Refugiet går i gang med orangeri, dette kan ses fra kirken, men vil ikke skæmme udsigten fra engen. Stiftsøvrigheden har ingen indvendinger.*

**3. Orientering fra kasserer**

Rammeudmelding fra provstiudvalg (er udsendt) **OD**

*Den foreløbige rammeudmelding er modtaget og taget til efterretning.*

Fremlæggelse af kvartalsrapport **O**

*Kvartalsrapporten modtaget og stemmer positivt ift forventet procentssats. Til dato har vi kun driftet med 21% mod en normal på 25%.*

Indkøb af plæneklipper til præstegårdshaven **O**

*Der indkøbes plæneklipper til præstegården*

**4. Orientering fra kontaktperson**

*Kontaktpersonen orienterede om kommende MUS-samtaler.*

*Kontaktpersonen orienterede om at Rebekka Bork Johannsen er ansat midlertidig som vikar i kirken som kirketjener.*

**5. Orientering fra sognepræsterne**

Henvendelse fra Aaløkke Asylcenter **ODB**

*Simon tager sig af henvendelsen – projektet gennemføres først i efteråret 2025/forår 2026*

Evaluering af påskens forløb

*MR evaluerede Påsken. Positive tilbagemeldinger fra menighedsråd. Midnatsgudstjenesten overvejes placeret kl. 22 om lørdagen. Det gik fint med spisning. Der var mange i kirke henover påsken. Positive tilbagemeldinger fra medarbejderne også.*

Fredsgudstjeneste og koncert 4. 5 samt konfirmation 11. 5. **OD**

*Positiv tilbagemeldig vedrørende fredsgudstjeneste og konfirmation*

Ladestander – orientering **O**

*Simon orienterede om processen ift ladestander i præstegårdens garage. Der skal laves en ny elaftale mellem MR og Simon ift at udgifter til opladning følger med til Simon.*

Vandring mm. 2. pinsedag **O**

*Er planlagt. Hvis det er sidste år Erling klarer turen, opfordres MR til at finde en ny, der kan guide fra Vongshøj og tilbage til kirken.*

**6. Orientering fra kirkeværge**

* *Der er sat nøgleboks op ved køkken i kiosken.*
* *Det sættes gang i maling af konfirmandstuen udvendigt og algebehandling som en del af alment vedligehold.*
* *Vedrørende fjernbetjening – der er sendt forespørgsel til Okholm vedrørende fjernbetjening.*
* *Fugning af gulv – murer går efter planen i gang efter sommerferie. Der mangler dog rådgiveraftale, hvorfor den afventes inden projektet går i gang. I rådgiveraftalen er arkitekthonorar fastsat til 12% og tidligere regninger fra Overbyes tegnestue indgår i de 12%.*
* *Præstegårdsrenoveringen: Er i princippet afsluttet, og holder sig inden for den afsatte økonomi. Arkitekten har dog ikke selv udfærdiget byggeregnskab, men kirkens regnskabsfører har udarbejdet en oversigt.*

*De overskydende midler fra renoveringsprojektet vil menighedsrådet søge om at kunne bruge, til dørene i præstegården, da det først undervejs blev opdaget, at disse også trængte til en renovering. Dette dog som et særskilt projekt, med hjælp fra Nationalmuseets konsulent ift at undersøge de originale farver.*

**7. Orientering fra medarbejderrepræsentant**

Udgår

**8. Orientering fra udvalg**

* Byggeudvalg

*Referat fra sidste møde udsendt. Udvalget vil arbejde videre med elevatorprojektet i efteråret 2025.*

* Det stående udvalg

*Intet nyt*

* Diakoniudvalg

*Intet nyt*

* Gudstjenesteudvalg

*Der indkaldes til møde lige efter sommeren*

* Kommunikationsudvalg

Rundvisninger i kirke/kloster **ODB**

*Menighedsrådet har på forrige møde besluttet af der opkræves en entre på 400kr ved store grupper. Pengene skal betales via MobilePay til det almindelige indsamlingsnummer, men med angivelse af, at det drejer sig om en rundvisning. På mødet d. 14/5 blev det dog præciseret at det kun er en henstilling, da vi dels ikke har hjemmel til at gøre det med tvang og dels ikke mulighed for at kontrollere det.*

Intern IT-håndtering **O**

*Arbejdet pågår*

* Børn og ungeudvalg

*EM orienterede om tidsrejsen. Projektet ligger i første uge af skolernes sommerferie.*

* Koncert- og musikudvalg

*Midler fra Toosbuys fond er udbetalt og bruges til to forskellige koncerter. Det samlede beløb er 25000kr.*

*Koncert med Haderslev Drengekor bliver støttet med eksterne midler og kommer derfor ikke til at koste kirken noget.*

* Klosteraftenudvalg

*Intet nyt*

* Udstillingsudvalg

Evaluering af udstillingsåbning **OD**

*Åbning af udstilling gik godt, men skal ikke ligge palmesøndag. Der ønskes en konfirmandudstilling igen næste år. Udstilling næste år åbnes d. 8/3 26.*

*Nuværende udstilling varer til og med 1/6.*

# *Forslag om udstilling af fotografier af fotografen Christina Jensen fra den nye bog ”Hvor egen står: Fotografier og fortællinger om danske egetræer” i dormitoriet i december – Udstillingen er godkendt. Åbnes d.7/12 efter gudstjeneste.*

# *Menighedsråd betaler udgift for transport af kunstværker.*

**10. Medarbejderudvalg**

*Intet nyt*

**11. Evt.**

*Intet til evt*